《暑霁遥岑诗应制》
明代·吴伯宗

暑雨初收山色青，淡烟轻护晓光明。岩前倒泻千寻瀑，石上高垂百尺藤。

海宇会同瞻化日，菁莪乐育丽文星。雍雍又听鸣鸾凤，正值箫韶奏九成。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。